дължимите такси за текущия отчетен период възлиза на 1/365-а част от съответната годишна такса на ден. За периодите, предшестващи текущия 12-месечен период, остават дължими приложимите такси;
 б)
 за таксите, посочени в таблици 4 и 15 от част I на приложението, и за фиксираните такси, посочени в част II на приложението, събирани за всяко заявление, салдото на дължимите такси възлиза на 50 % от приложимата такса;
 в)
 за таксите, посочени в таблици 9—14 от част I на приложението, събирани за всяко заявление, салдото на дължимите такси се изчислява почасово, но не може да надвишава приложимата фиксирана такса;
 г)
 за таксите, посочени в част II на приложението, събирани почасово, салдото на дължимите такси се изчислява почасово;
 д)
 за всички такси, които не са посочени в букви а)— г), салдото се изчислява почасово, освен ако не е договорено друго между заявителя и Агенцията.
 3. Ако прекъсването на изпълнението на задача, свързана с дадено заявление, започне да поражда действие в рамките на първия отчетен период, таксите за този отчетен период не се възстановяват. Ако прекъсването започне да поражда действие след първия отчетен период, салдото на дължимите такси се изчислява в съответствие с критериите, посочени в параграф 2, буква а). Ако след прекъсване на изпълнението на задача, свързана с дадено заявление, Агенцията възобнови изпълнението на същата задача автоматично след изтичането на срока на прекъсването, избран от заявителя, или по-рано, по искане на заявителя, Агенцията събира нова такса независимо от вече заплатените такси за преустановената задача.
 4. За целите на настоящия регламент се счита, че:
 а)
 прекратяването на изпълнението на задача по искане на заявителя поражда действие на датата на получаване на искането;
 б)
 прекратяването на изпълнението на задача по инициатива на Агенцията поражда действие на датата, на която решението за прекратяване се съобщава на заявителя;
 в)
 прекъсването на изпълнението на задача по искане на заявителя поражда действие на датата, посочена от заявителя, но не по-рано от датата, на която искането е получено от Агенцията.
 5. Таксите, платени за задача, свързана с дадено заявление, чието изпълнение е било прекратено, не се вземат предвид при последващи задачи, дори ако те са от същото естество като прекратената задача.
 Член 11
 Временно или окончателно отнемане на сертификати
 1. Ако дължимите такси не бъдат получени в срока по член 4, параграф 2, Агенцията може временно или окончателно да отнеме съответния сертификат, след като се е консултирала с притежателя на сертификата.
 2. В случай че Агенцията отнеме временно сертификат поради неспазване на приложимите изисквания или неплащане на годишната такса или на таксата за наблюдение от страна на притежателя на сертификата, независимо от това временно отнемане на сертификата Агенцията продължава да фактурира наведнъж годишната такса или таксата за наблюдение в началото на годишния период или на периода на наблюдение. Агенцията може да отнеме окончателно съответния сертификат, ако притежателят на сертификата не спазва своите задължения за плащане в рамките на една година от датата на уведомлението относно временното отнемане на сертификата. Възстановяването на сертификата се извършва след заплащане на салдото на дължимите такси за периода на временно отнемане на сертификата, заедно с всички